དེ་ནས་རྒྱལ་པོ་སྲོང་བཙན་རང་གིས་ཀྱང་ཡི་གེ་དང་སྒྲ་སྙན་སོགས་རིག་པའི་གནས་དང་ཆོས་ལ་བརྩོན་པ་ཆེར་བསྐྱེད་ནས་སྦྱངས་པ་མཛད་པས་མཁས་པ་ཆེན་པོར་གྱུར་ཏེ་བསྟན་བཅོས་མང་པོ་མཛད།དཔེར་ན།བཀའ་ཆེམས་ཀྱི་ལོ་རྒྱུས་ཆེན་མོ་རྣམས་དང༌།ཐུགས་རྗེ་ཆེན་པོའི་སྒྲུབ་ཐབས་ཆོ་གའི་རིམ་པ་བརྒྱད།མདོ་སྐོར་ལེའུ་སུམ་ཅུ་རྩ་དྲུག་སྒྲུབ་སྐོར་ཆེ་ཕྲན་གཉིས།ཆེན་མོ་ལ་དྲུག་སྐོར་དང་གསུམ་སྐོར་གཉིས།དེ་གཉིས་ཀྱི་བཤད་ཆོས།སྤྱིའི་ཁོག་དབུག་སྒོས་ཀྱི་བཤད་འགྲེལ།ཊཱི་ཀཱ་དང་བསྡུས་དོན་རྣམས།སྒྲུབ་ཕྲན་ལ་རྒྱས་འབྲིང་བསྡུས་གསུམ།གཞན་ཡང༌།ཐོན་མིསམ་བྷོ་ཊ་དང༌།ལོ་ཙཱ་བ་ཨརྱ་ཨ་ལོ་ཀས་ཞུས་པ་སོགས་ཞལ་གདམས་བརྒྱ་དང་ལྔ་བཅུ་ཡོད།འདི་དག་མ་ཎི་བཀའ་འབུམ་དུ་བཞུགས་ལ།ལུགས་ཀྱི་བསྟན་བཅོས་མང་པོ་མཛད་པ་རྒྱལ་རབས་དེབ་ཐེར་སོགས་ན་བཞུགས་སོ།།